डब्ल्यू.सी.जी. द्वारा आज जारी रिपोर्ट में कहा गया है '3 लाख रुपए से ज्यादा के नकद लेनदेन पर प्रतिबंध से ग्रामीण भारत में मांग प्रभावित हो सकती है जबकि जी.एस.टी. से अल्पावधि में उद्योग पर बेहद बुरा प्रभाव पड़ सकता है। हालांकि पिछले साल मांग में तेज गिरावट के बाद इसके और घटने की आशंका न के बराबर है।' इसमें कहा गया है कि पिछले साल की तमाम बाधाओं के बाद बैंकिंग तंत्र में बड़े पैमाने पर आया पैसा, अच्छे मानसून के बाद बंपर फसल उत्पादन और केंद्र सरकार के कर्मचारियों तथा पेंशनभोगियों की बढ़ी आमदनी से आर्थिक विकास के साथ सोने की मांग को भी गति मिलेगी।